Ilmoitus tiettyjen Japanista päräisin olevien televisiokamerajärjestelmien tuontiin sovellettavien polkumyyntitoimenpiteiden tarkastelun vireillepanosta



Virallinen lehti nro C 040 , 12/02/2000 s. 0005 - 0006



Ilmoitus tiettyjen Japanista peräisin olevien televisiokamerajärjestelmien tuontiin sovellettavien polkumyyntitoimenpiteiden tarkastelun vireillepanosta (2000/C 40/04) Komissio on vastaanottanut neuvoston asetuksen (EY) N:o 384/96(1), sellaisena kuin se on viimeksi muutettuna neuvoston asetuksella (EY) N:o 905/98(2), jäljempänä "perusasetus", 11 artiklan 3 kohdan mukaisen pyynnön tiettyjen Japanista peräisin olevien televisiokamerajärjestelmien tuonnissa voimassa olevien polkumyyntitoimenpiteiden osittaisen välivaiheen tarkastelun vireillepanosta. 1. Tarkastelupyyntö Pyynnön jätti 4. syyskuuta 1999 televisiokamerajärjestelmien tuottaja/viejä Hitachi Denshi Ltd, jäljempänä myös "hakija", joka osallistui alkuperäiseen polkumyyntitutkimukseen. Pyyntö rajoittuu polkumyynnin tutkimiseen hakijan osalta. 2. Tuote Tarkasteltavana olevat tuotteet ovat Japanista peräisin olevat televisiokamerajärjestelmät, jotka muodostuvat seuraavien joko yhdessä tai erikseen tuotujen osien yhdistelmästä: a) kamerarunko, jossa on vähintään kolme yli 400000 pikselin kuva-anturia (vähintään 12 mm:n CCD-anturi), joka voidaan liittää taustapaneelin sovittimeen ja jonka signaali-kohinasuhde normaaliteholla on vähintään 55 dB; joko erillisinä tai yhdessä niin, että kamerarunko ja sovitin on sijoitettu samaan koteloon; b) etsin (läpimitta vähintään 38 mm); c) kameraan kaapelilla liitettävä keskusyksikkö tai kameranohjausyksikkö (CCU); d) toiminnanohjauspaneeli (OCP) kameran hallintaa varten (eli värisäätöjä tai yksittäisen kameran valoaukon ohjausta varten); c) käytettävän kameran ilmaisimella varustettu keskusohjauspaneeli (MCP) tai kamerakokoonpanon asetusyksikkö (MSU) kokonaishallintaa ja useiden etäkameroiden säätöä varten. Tämä tuote luokitellaan tällä hetkellä CN-koodeihin 8525 30 90, 8537 10 91, 8537 10 99, 8529 90 81, 8529 90 88, 8543 89 95, 8528 21 14, 8528 21 16, 8528 21 90. Nämä koodit annetaan ainoastaan ohjeellisina. 3. Voimassa olevat toimenpiteet Tällä hetkellä voimassa olevat toimenpiteet ovat Japanista peräisin olevien televisiokamerajärjestelmien tuonnissa annetulla neuvoston asetuksella (EY) N:o 1015/94, sellaisena kuin se on muutettuna neuvoston asetuksella (EY) N:o 193/1999(3), käyttöön otetut lopulliset polkumyyntitullit. Tällä hetkellä voimassa oleva polkumyyntitulli Hitashi Denshi Ltd:n televisiokamerajärjestelmien tuonnissa on 52,7 prosenttia. 4. Välivaiheen tarkastelun perusteet Hakijan pyyntö perustuu siihen, että toimenpiteiden tarkastelu johtaisi todennäköisesti siihen sovellettavan voimassa olevan polkumyyntitullin kumoamiseen tai alentamiseen. Hakija toimitti riittävät alustavat todisteet, jotka osoittavat, että olosuhteet, joihin voimassa olevat toimenpiteet perustuvat (eli ennen asetuksen (EY) N:o 1015/94 antamista edeltävän tutkimusajanjakson aikana vallinneet olosuhteet), ovat muuttuneet ja tämä muutos jatkuu. Hakija väittää, että nämä muuttuneet olosuhteet ovat johtaneet sen normaaliarvon huomattavaan alenemiseen Japanin markkinoiden rakennemuutoksesta johtuen ja sen vientihinnan nousuun niin, että toimenpiteiden soveltaminen siihen ei enää ole tarpeen polkumyynnin estämiseksi. 5. Menettely Komissio on neuvoa-antavaa komiteaa kuultuaan päättänyt, että on olemassa riittävät todisteet osittaisen välivaiheen tarkastelun vireille panemiseksi, mistä syystä komissio panee vireille perusasetuksen 11 artiklan 3 kohdan mukaisen tutkimuksen, joka laajuudeltaan rajoittuu polkumyynnin tutkimiseen hakijan osalta. a) Kyselylomakkeet Saadakseen tutkimuksensa kannalta välttämättöminä pitämänsä tiedot komissio lähettää hakijalle kyselylomakkeen. Kyselylomakkeeseen vastaamisen määräaika määritellään tämän ilmoituksen 6 kohdassa. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukeva näyttö. Komissio voi lisäksi kuulla asianomaisia osapuolia, jos nämä pyytävät sitä kirjallisesti ja osoittavat, että niiden kuulemiseen on olemassa erityisiä syitä. Kaikki näkökannat tai kuulemista koskevat pyynnöt on toimitettava kirjallisina jäljempänä mainittuun osoitteeseen, ja niistä on käytävä ilmi asianomaisen osapuolen nimi, osoite, sähköpostiosoite, faksi- ja puhelinnumerot. 6. Määräajat Jotta asianomaisten osapuolten huomautukset voidaan ottaa huomioon tutkimuksessa, niiden on ilmoittauduttava, esitettävä näkökantansa kirjallisesti ja toimitettava tiedot 40 päivän kuluessa tämän ilmoituksen julkaisemisesta. Asianomaiset osapuolet voivat myös pyytää komissiolta saada tulla kuulluiksi samassa määräajassa. Tätä määräaikaa sovelletaan myös niihin osapuoliin, jotka eivät ole komission tiedossa, ja tämän vuoksi on näiden osapuolten edun mukaista ottaa yhteyttä komissioon viipymättä. Komission postiosoite: Euroopan komissio Kauppapolitiikan pääosasto Linja C DM 24 - 8/116 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi: COMEU B 21877 7. Yhteistyöstä kieltäytyminen Jos osapuoli, jota asia koskee, kieltäytyy antamasta tarvittavia tietoja tai ei toimita niitä edellä 6 kohdassa määritellyssä määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan tehdä perusasetuksen 18 artiklan mukaisesti käytettävissä olevien tietojen perusteella. Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja. (1) EYVL L 56, 6.3.1996, s. 1. (2) EYVL L 128, 30.4.1998, s. 18. (3) EYVL L 22, 29.1.1999, s. 10.